**Пашаева Молдир Орманбековна,**

«Бөбек» ясли-бақшасының тәрбиешісі,

ОҚО, Түркістан қ/сы

**Тату доспыз бәріміз**

Білім беру саласы: «Таным»

Білім бөлімі: «Жаратылыстану»

Мақсаты: **Білімділігі:** Балаларға «достық» сөзінің мәнін түсіндіру. Достыққа, татулыққа, бауырмашыл болып өсуге үйрету. Қазақстанның көп ұлтты екенін түсіндіру. Басқа да ұлттармен достық қарым-қатынаста екенін балалар бойына сіңіру.

**Дамытушылығы:** Балалардың өзара татулық сенімдерін дамыту. Зейінін, есте сақтау, ойлау, сөйлеу қабілеттерін дамыту. Эмоцианальдық көңілдерін көтеру. Өзге тілдерде өлең шумақтарын айтып балалардың сөздік қорын және тілін дамыту.

**Тәрбиелілігі:** Достықты қадірлей білуге, көп ұлтты мемлекет екенімізді мақтан тұтуға және кез-келген ұлттың адамына сыйластықпен қарауға тәрбиелеу.

Көрнекіліктер: Достық жайлы слайдтар, суреттер, ойынға арналған қима суреттер. Ұлттық киімдер, шаңырақ.

|  |  |  |
| --- | --- | --- |
| **Оқу іс-әрекет барысы** | **Тәрбиешінің іс-әрекеті** | **Балалардың іс-әрекеті** |
| Мотива-циялық қозғау-шы | **Шаттық шеңбері:**  Армысың, Алтын күн!  Армысың, Жер Ана!  Армысың, достарым!  Қайырлы таң, балабақша! | Балалар шеңбер құрып, бір-бірімен амандасады. |
| Ұйымдастырушы ізденуші | Достық жайлы түсіндіру.  Балалар, сендер өмірдегі сырды бөлісетін, әркез бірге ойнайтын, көмектесетін, қиын кезде қастарыңнан табылатын кімдер?  -Дұрыс айтасыңдар.  Дос дегеніміз - арқа сүйер адамың, кішкентай кезден бастап кез-келген адамда дос болу керек. Әр түрлі достар болады. Арам дос, адал дос.  Адал достар олар өтірік айтпайтын, шындықты жақтайтын, барымен бөлісетін, ойыншықтарын бірге бөлісіп ойнайтын, көмектесетін досты айтады.  Ал арам достар болса бірін-бірі ұрады, өтірік айтады, ойыншықтарын тартып алады, құлағанда көмектеспейтін жаман балаларды айтады.  Балалар, сонымен қатар, Қазақстан – көп ұлтты мемлекет. Біздің елімізде 130-дан астам ұлттар тұрады. Біз олардың барлығымен тату доспыз. Балалар, сонымен қатар табиғат пен де, жануарлармен де дос болуға болады.  Қане, балалар, сендердің достарың бар ма? Айтыңдаршы?  Нұрмұхамед, сенің досың бар ма?  Балалардан достарын сұрау.  -Балалар, біз қай Республикада тұрамыз?  Балалар, алда үлкен мереке келе жатыр. Ол қандай мереке, білесіңдер ме?  -Біз осы балабақшада қандай тілдерді меңгеріп жатырмыз?  Ғажайып сәт: «Достық» ханшайымы келеді.  Ханшайым: Сәлеметсіңдер ме, балалар. Мен достық елінен келдім. Мен өзіммен бірге достарымды ала келдім. Достық елінде әр түрлі ұлт өкілдері тұрады. Барлығымыз бірге бір шаңырақ астында тату-тәтті өмір сүрудеміз. Қане, достарым өлең шумақтарыңды айтып беріңдерші.  Ханшайым: Балалар мен сендерге достық елінен тапсырмалар ала келдім. Орындайсыңдар ма?  Тәрбиеші: Достық ханшайымы, біздің балалар сіздің тапсырмаларыңызды орындай алады. Өйткені біздің балаларымыз достық жайлы көп нәрсе біледі.  Тапсырмаларды орындау.  1 Тапсырма: Гүлдің күлтелерін артында сұрақтар беріледі. Сол сұрақтарға жауап беру арқылы әдемі гүл құрастыру.  1. Достық жайлы мақал-мәтел  2.Достық жайлы тақпақ  3. Сенің досың кім?  4. Мақал-мәтел  5. Тағы нелермен достасуға болады?  Тәрбиеші: Көрдіңдер ме, балалар, сендер жақсы жауап берген соң әдемі гүл пайда болды. Біз гүлдермен доспыз ба?  2. Тапсырма: Жағдаятты талдау.  Сырым мен Дина дос болатын. Екеуі бірге доп ойнап жүреді. Бірде Сырымның лақтырған добы Динаның басына барып тиеді. Ал Сырым болса добын домалатып ары қарай ойнап кетіп қалады.  Сұрақ: Сырым мен Динаны жан достар деп айтуға бола ма? Неліктен?  «Екі дос» ертегісін көрсету. Талдау жүргізу.  Ғажайып сәт: Бір жылаған баланың даусы естіледі. Бала жылап келеді.  Тәрбиеші: Ой, балапан саған не болды?  Балалар Асылмұратпен дос болуға қалай қарайсыңдар?  Достық лебіздеріңді айтып, Асылмұратты өзімізге дос етіп алайық.  Әр бала өзінің достық сөздерін айтады.  Тәрбиеші: Асылмұрат енді сенің достарың өте көп.  Көрдіңіз бе, Ханшайым біздің балалар бір-бірімен өте тату-тәтті.  **Сергіту сәті:**  Денсаулықты сүйеміз,  Шынығамыз күнде біз.  Бір, екі, үш,  Бұлшық етте міне күш.  Алақанды ұрайық,  Оңға қарай иіліп,  Солға қарай иіліп,  Бір отырып, бір тұрып,  Біз тынығып алайық.  Достық ханшайымының тапсырмасын ары қарай орындайық. Шығармашылық орталықта жұмыс жасау.  Балаларды 3 топқа бөлу.   1. «Табиғат» тобы 2. «Достық» тобы 3. «Қамқоршылар» тобы.   «Достық» тобы алақандарын бояуға батырып күн бейнесінің суретін салады.  «Табиғат» тобы гүл, тал, дискіден күнді жасайды.  «Қамқоршылар» тобы күшік, ит, мысық, қоян бейнелерін оригами тәсілімен және қалдық заттармен жасайды.  Балалардан жасаған заттарын сұрап, талдап отыру.  Ата-аналармен тренинг өткізу.  «Сөйлемді аяқтаңыз.....»   1. Әрбір адамға дос керек. Өйткені..... 2. Сыйластық бар жерде........ 3. Менің досыма тілегім.......   Тәрбиеші: Біздің ата-аналарда достық жайлы көп біледі екен. Достық ханшайымы біздің балаларымыз да достық жайлы көп нәрселер біледі.  Ханшайым: Рахмет, балалар, сендер достық жайлы біледі екенсіңдер, табиғат пен де, жануарлармен де дос екенсіңдер. Мен еліме қайтайын, сау болыңдар.  Достық ханшайымымен қоштасу. | -Біздің достарымыз.  Мұқият тыңдап отырады.  -Иә, біздің досымыз көп  -Иә, менің досым Фархат пен Алтынхан. Мен олармен бірге ойнаймын, әкелген ойыншықтарымен бөлісіп ойнаймын.  Қазақстан Республикасында    Ол 1-Мамыр Қазақстан халықтарының бірлігі күні.  Қазақ тілі, орыс тілі, ағылшын тілі.  Сәлеметсіз бе?  Достық ханшайымы  Асылмұрат, Фархат, Ақнұр, Береке, Нұрмұхамед, Ерасыл  Орындаймыз.  Аққуды атпа, Досыңды сатпа.  Әрқашан дос біргеміз,  Ажырамас іргеміз.  Ту ғып ұстап бірлікті,  Тату-тәтті жүреміз.  Алтынхан:  Ағаш тамырымен мықты, Адам досымен мықты.  Табиғатпен, өсімдіктермен, жануарлармен.  Біз гүлдермен доспыз.  Сырымды Динаның досы деп айтуға болмайды. Өйткені Динадан кешірім сұраған жоқ.  Менің жан досым бар еді, ол басқа қалаға көшіп кетті.  Мен дос іздеп жүрмін.  Барлығымыз дос боламыз.  - Мен жақсы дос боламын.  - Мен адал доспын.  - Мен сенімді доспын  - Мен мейірімді доспын.  -Мен көңілді доспын.  Өлеңнің сөздеріне қарай қимыл жасайды.  Балалар орталықтарға бөлінеді.  Аспанымыз ашық болсын деп күн бейнесін жасадық.  Сау болыңыз достық ханшайымы. |
| Рефлексиялық-түзетушілік | Балалар достық жайлы өлең шумақтарын мақал-мәтелдерді бір әдемі шаңырақ астында айтып оқу іс-әрекетімізді аяқтайық.  Қорытындылау:  Бүгін біз достық туралы әңгімелестік.  -Достар қандай болу керек?  -Барлығымыз бір-бірімізбен доспыз ба?  -Бізге қонаққа кім келді?  -Біз өзге ұлттармен де тату -тәтті дос боламыз.  Өлең оқу.  Жақсылыққа бақытқа,  Талпынған әр уақытта.  Бала біткен дос бауыр,  Болмасын еш тосқауыл.  Ақпыз, қара, сарымыз,  Ағайынбыз бәріміз. | Аққуды атпа,  Досыңды сатпа Фариза  Ақылы көпті дау алмайды, Інжу  Досы көпті жау алмайды.  Ағаш тамырымен мықты, Алтын  Адам досымен мықты.  Біреу жаныңа жолдас, Ғайша  Біреу малыңа жолдас.  Френдс смайл ейт ю,  Зей лайк ю фейс Ақнұр  Зей уаит би ю  Эни олд плеис  В садик я давно хожу, Нұқаш  И со всеми здесь дружу,  Вот сегодня с Фархатом,  Взявшись за руки хожу.  Әрқашан адал, жақсы, тұрақты, мейірімді, өтірік айтпайтын, көмектесетін болу керек.  -Иә, доспыз.  Достық ханшайымы. |

**Күтілетін нәтиже:**

Біледі: Достықты, татулықты, бауырмашыл болып өсуді, достық қатынасты бағалай білуді, достықты сатпауды, басқа ұлттармен де достық қарым-қатынаста болу керектігін біледі.

Игереді: Сұрақ-жауап арқылы әңгімелеуді, барлық балалар достықта, татулықта өмір сүру керектігін игереді.

Меңгереді: Достықты қадірлей білуді, достық туралы мақал-мәтелдердің мазмұнын, адал дос болуды және досты сыйлауды меңгереді.